Document ID: 31995R1967

KOMISSION ASETUS (EY) N:o 1967/95,
annettu 9 päivänä elokuuta 1995,
Kanariansaariin liittyvien erityistoimenpiteiden soveltamista koskevista yksityiskohtaisista säännöistä perunoiden osalta annetun asetuksen (ETY) N:o 2168/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 21 artiklan,
sekä katsoo, että
asetuksen (ETY) N:o 1601/92 21 artiklassa säädetään Kanariansaarille kolmansista maista tai muualta yhteisöstä suuntautuvien kulutukseen tarkoitettujen perunoiden toimitusten rajoittamisesta häiriöille alttiina ajanjaksoina, jotta vältetään Kanariansaarten tuotannon kaupan pitämisen häiriintyminen; olisi määritettävä kyseinen häiriöille altis kaupan pitämisen ajanjakso vuoden 1995 osalta sekä vahvistettava Kanariansaarille suunnattavien perunantoimitusten enimmäismäärä kyseisellä ajanjaksolla; tätä tarkoitusta varten olisi komission asetuksen (ETY) N:o 2168/92 (3), sellaisena kuin se on viimeksi muutettuna asetuksella (EY) N:o 1481/95 (4), 10 artiklaa muutettava, ja
tässä asetuksessa säädetyt toimenpiteet ovat siementen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2168/92 seuraavasti.
1. Korvataan 10 artiklan 1 kohdan ensimmäinen alakohta seuraavasti:
"1. Kanariansaarille kolmansista maista ja muualta yhteisöstä 9 päivän elokuuta ja 31 päivän lokakuuta 1995 välisellä ajanjaksolla suunnattavat CN-koodeihin 0701 90 51, 0701 90 59 ja 0701 90 90 kuuluvien kulutukseen tarkoitettujen perunoiden toimitukset on rajoitettava liitteessä esitettyihin määriin."
2. Korvataan liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 9 päivästä elokuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä elokuuta 1995.

Labels: 3
17
19
18